Diari Oficial de la Generalitat Valenciana


Sumari del DOGV 7921, del 21-11-2016 (2016/8678)

Resolució de 17 d'octubre de 2016, de la Conselleria d'Habitatge, Obres Públiques i Vertebració del Territori, sobre el desistiment de procediment d'adjudicació de l'expedient 2016/28/40, obres de conservació, manteniment i millora de les instal·lacions elèctriques i la senyalització marítima dels ports de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7921

Data del DOGV
:   21-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/8678


Data del document
:   17-10-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * contracte d'obres

Resolució de 17 d'octubre de 2016, de la Conselleria d'Habitatge, Obres Públiques i Vertebració del Territori, sobre el desistiment de procediment d'adjudicació de l'expedient 2016/28/40, obres de conservació, manteniment i millora de les instal·lacions elèctriques i la senyalització marítima dels ports de la Generalitat. [2016/8678]  
Antecedents de fet  
1. Per la Resolució de la consellera de 30 de juny de 2016, es va aprovar l'expedient de contractació, inclòs el plec de clàusules administratives particulars i els annexos, així com la despesa que comporta de l'expedient 2016/28/40, obres de conservació, manteniment i millora de les instal·lacions elèctriques i la senyalització marítima dels ports de gestió directa de la Generalitat; els plecs aprovats són plecs de clàusules administratives particulars d'obres, aprovats per la consellera el 10 de febrer de 2016.  
2. El 19 de juliol de 2016, es publica en el DOCV l'anunci de licitació del contracte esmentat, així com en la plataforma de contractació i en la pàgina web de la CHOPVT, on es poden consultar els plecs tant de clàusules administratives com de prescripcions tècniques.  
3. El tècnic responsable del contracte, en vista de la documentació que figurava en la pàgina web, va fer l'observació que el plec no s'adequava a la naturalesa de l'obra a contractar. Atés el que s'ha assenyalat, el 29 de juliol es va substituir el plec de clàusules administratives per al contracte d'obres aprovat per la consellera per un altre plec de clàusules administratives per al contracte d'obres de conservació, manteniment i millora dels ports de gestió directa de la Generalitat que no havia sigut l'aprovat per la consellera d'Habitatge, Obres Públiques i Vertebració del Territori per a l'expedient 2016/28/40, de 30 de juny de 2016.  
  
4. En l'acta de la mesa tècnica de 30 de setembre de 2016, en llegir l'informe tècnic, en el qual no es valora tècnicament l'empresa COMSA Service FM, SAU, per no correspondre la informació aportada amb la indicada en el plec de clàusules administratives, els membres de la mesa decideixen suspendre-la, fins que s'aclarisquen els fets, per indicar el tècnic que es va produir un canvi en la publicació dels plecs.  
  
5. El 6 d'octubre de 2016, es va reunir novament la mesa tècnica i es va llegir l'informe emés pel cap de Servei de Contractació i Gestió Patrimonial, on es conclou que hi ha hagut una infracció en el procediment de licitació, per publicar el 29 de juliol de 2016, com a correcció d'errades dels plecs publicats el 19 de juliol, uns plecs que no eren els aprovats en l'expedient de contractació 2016/28/40. Per la qual cosa, es proposa a l'òrgan de contractació el desistiment per infracció del procediment de licitació.  
  
Fonaments jurídics  
L'article 155.4 del TRLCSP: «El desistiment del procediment haurà d'estar fundat en una infracció no esmenable de les normes de preparació del contracte o de les reguladores del procediment d'adjudicació, i s'haurà de justificar en l'expedient la concurrència de la causa.»  
  
  
D'acord amb els anteriors fets i fonaments de dret i a proposta de la mesa de contractació, resolc:  
  
Primer  
Desistir del procediment de contractació per a la contractació de les obres de conservació, manteniment i millora de les instal·lacions elèctriques i la senyalització marítima dels ports de gestió directa de la Generalitat, CMAYOR 2016/28/40, per infracció no esmenable de les normes de preparació del contracte.  
  
Segon  
Lliurar el crèdit corresponent.  
  
Contra la present resolució, que posa fi a la via administrativa, podrà interposar-se un recurs potestatiu de reposició davant de la consellera d'Habitatge, Obres Públiques i Vertebració del Territori en el termini d'un mes, comptador des de l'endemà de la notificació, d'acord amb el que estableixen els articles 123 i 124 de la Llei 39/2015, d'1 d'octubre, del Procediment Comú de les Administracions Públiques.  
  
València, 17 d'octubre de 2016. La consellera d'Habitatge, Obres Públiques i Vertebració del Territori: María José Salvador Rubert.